Hlavná kontrolórka obce Košolná

Ing. Zuzana Minarovičová

Materiál na rokovanie obecného zastupiteľstva obce Košolná

**SPRÁVA HLAVNEJ KONTROLÓRKY O KONTROLNEJ ČINNOSTI ZA ROK 2020**

V zmysle § 18f ods. 1 písm. e) zákona č. 369/1990 Zb. o obecnom zriadení v znení neskorších predpisov predkladám obecnému zastupiteľstvu obce Košolná Správu hlavnej kontrolórky o kontrolnej činnosti za rok 2020

1. **KONTROLNÁ ČINNOSŤ**

Mesačná kontrola plnenia rozpočtu obce Košolná

 Kontrola plnenia rozpočtu obce Košolná bola vykonávaná v zmysle oprávnení hlavnej kontrolórky vyplývajúcich z § 18d ods. 1 zákona č. 369/1990 Zb. o obecnom zriadení v z. n. p. Zameraná bola na kontrolu hospodárnosti a efektívnosti pri hospodárení obce, kontrolu príjmov, výdavkov a finančných operácií a dodržiavanie ustanovení zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. a zákona č. 357/20015 Z. z. o finančnej kontrole a audite a o zmene a doplnení niektorých zákonov v z. n. p.

Kontrola rozpočtových opatrení

 Obecnému zastupiteľstvu boli predložené v súlade s § 14 ods. 2 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. na schválenie nasledovné rozpočtové opatrenia:

* Rozpočtové opatrenie č. 1/2020 - schválené uznesením č. 172/2020 zo dňa 15. 12. 2020 ( § 14 ods. 2 písm. a – presun prostriedkov medzi viacerými položkami rozpočtu, pričom sa nemenia celkové výdavky )
* Rozpočtové opatrenie č. 2/2020 - schválené uznesením č. 172/2020 zo dňa 15. 12. 2020 ( § 14 ods. 2 písm. c – navýšenie rozpočtovaných výdavkov z dôvodu navýšenia celkových príjmov )
* Rozpočtové opatrenie č. 3/2020 - schválené uznesením č. 173/2020 zo dňa 15. 12. 2020 ( § 14 ods. 2 písm. c – poskytnuté finančné prostriedky účelovo viazané )
* Rozpočtové opatrenie č. 4/2020 - schválené uznesením č. 173/2020 zo dňa 15. 12. 2020 ( § 14 ods. 2 písm. a - presun prostriedkov rozpočtu v rámci toho istého programu, pričom sa nemenia celkové výdavky )

 Všetky rozpočtové opatrenia boli vypracované a predložené v súlade so  zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p.

1. **PRÍPRAVA A TVORBA KONCEPČNÝCH A METODICKÝCH MATERIÁLOV**

Vypracovanie odborného stanoviska k návrhu rozpočtu obce na roky 2020-2022

 Na základe analýzy predloženého návrhu rozpočtu obce Košolná na roky 2020 - 2022 hlavná kontrolórka navrhla obecnému zastupiteľstvu na jeho rokovaní dňa 20. 2. 2020 uvedený návrh schváliť.Uvedené stanovisko zobralo obecné zastupiteľstvo na vedomie ( uznesenie č. 98/2020 ).

Vypracovanie odborného stanoviska k návrhu záverečného účtu obce za rok 2019

 Na základe analýzy predloženého návrhu záverečného účtu obce za rok 2019 hlavná kontrolórka odporučila obecnému zastupiteľstvu na jeho rokovaní dňa 26. 6. 2020 uzatvoriť prerokovanie záverečného účtu za rok 2019 s výrokom „celoročné hospodárenie sa schvaľuje bez výhrad“. Uvedené stanovisko zobralo obecné zastupiteľstvo na vedomie ( uznesenie č. 122/2020 ).

Vypracovanie plánu kontrolnej činnosti na 1. polrok 2020

 Plán kontrolnej činnosti na 1. polrok 2020 bol vypracovaný v zmysle § 18 f ods. 1 písm. b) zákona č. 369/1990 Zb. o obecnom zriadení v z. n. p. a obecnému zastupiteľstvu obce Košolná bol predložený na schválenie na jeho rokovaní dňa 20. 2. 2020 ( uznesenie č. 97/2020 ).

Vypracovanie plánu kontrolnej činnosti na 2. polrok 2020

 Plán kontrolnej činnosti na 2. polrok 2020bol vypracovaný v zmysle § 18 f ods. 1 písm. b) zákona č. 369/1990 Zb. o obecnom zriadení v z. n. p. a obecnému zastupiteľstvu obce Košolná bol predložený na schválenie na jeho rokovaní dňa 26. 6. 2020 ( uznesenie č. 125/2020 ).

Správa hlavnej kontrolórky o kontrolnej činnosti za rok 2019

 Správa o kontrolnej činnosti za rok 2019 bola vypracovaná v zmysle § 18 f ods. 1 písm. e) zákona č. 369/1990 Zb. o obecnom zriadení v z. n. p. a bola predložená obecnému zastupiteľstvu obce Košolná, ktoré správu zobralo na vedomie na svojom rokovaní dňa 20. 2. 2020 ( uznesenie č. 96/2020 ).

1. **INÉ ÚLOHY**

 Hlavná kontrolórka sa pravidelne zúčastňovala rokovaní obecného zastupiteľstva.

Vypracovala: Ing. Zuzana Minarovičová, hlavná kontrolórka obce Košolná, dňa 20. 1. 2020

................................................

podpis

Prevzal: PhDr. Martin Halaksa, starosta obce Košolná, dňa ....................

.................................................

podpis